**JUOŠ „BOŠKO STRUGAR“ ULCINJ**

**PLANIRANJE INTEGRACIJE KLJUČNIH KOMPETENCIJA**

**KROZ GODIŠNJI PROGRAM RADA ŠKOLE**

**ZA 2020/2021. ŠKOLSKU GODINU**

1. **Miodrag Andrović, direktor**
2. **Mirjana Mijović, pedagog**

Škola će, u skladu sa završenom obukom i preporukama za razvoj ključnih kompetencija kod učenika, kao i na osnovu rezultata samoevaluacije iz predhodne školske godine i mišljenja rukovodioca stručnih aktiva, dati akcenat prvenstveno na razvoj pismenosti i ličnih i socijalnih kompetencija učenika.

Cilj na je da kod nastavnika razvijemo:

* senzibilitet za prepoznavanje situacija u kojima se aktivno mogu razvijati sposobnosti učenika,
* timski duh i aktivni angažman
* potrebu za kontinuiranim stručnim usavršavanjem i
* potrebu za evaluacijom procesa vezanih za nastavu i vannastavne aktivnosti

Cilj nam je da učenici:

* imaju funkcionalna i primjenljiva znanja
* da razviju sposobnosti potrebne za život i dalje obrazovanje
* da budu motivisani za sticanje znanja i vještina
* da razvijaju proaktivne stavove zasnovane na logičkom promišljanju i zaključivanju

Integraciju ključnih kompetencija sprovodićemo kroz časove redovne nastave i u vannastavnim aktivnostima, kao i kroz rad Đačkog parlamenta. Ideja je da se koriste metode aktivnog, radioničarskog rada, izokrenute učionice, integrisani dani, posjete i predavanja (ili okrugli stolovi). Sve aktivnosti imaće inkluzivni karakter.

Takođe, aktivno ćemo se baviti promocijom sprovedenih aktivnosti, pravovremenom informisanju i uključivanju zainteresovanih roditelja i jačanju saradnje.

Plan će biti pridružen Godišnjem planu škole kao aneks, i zajedno sa već planiranim aktivnostima poboljšaće ukupnu vaspitnu i obrazovnu podršku učenicima. Sve aktivnosti biće praćene, dokumentovane i evaluirane.

Škola broji 360 učenika u matičnoj (gradskoj) i dvije područne jedinice što omogućava da se sve aktivnosti isplaniraju detaljno i sprovedu, shodno uzrasnim sposobnostima, u svim odjeljenjima.

Predloženi plan može pretrpjeti korekcije i izmjene na osnovu sugestija koje bi mogle uslijediti nakon obuke nastavnika. Takođe, ukoliko predviđene aktivnosti budu zahtijevale dopunjavanje i/ili doradu na osnovu inicijative nastavnika i učenika, uvrstićemo ih u plan i realizovati.

**AKCIONI PLAN ZA IMPLEMENTACIJU KLJUČNIH KOMPETENCIJA u 2020./21. školskoj godini**

| **AKTIVNOST** | **CILJ** | **NOSILAC POSLA** | **VREMENSKI ROK** | **RESURSI** | **INDIKATOR OSTVARENOSTI** |
| --- | --- | --- | --- | --- | --- |
| Upoznavanje kolektiva sa Crnogorskim okvirnim programom KK:* predstavljanje programa i načina uključivanja škole i planiranih obuka za nastavnike;
* prezentovanje plana rada i aktivnosti, dogovor o zaduženjima
 | Prepoznavanje značaja razvijanja KK | Direktor, pedagog | novembar 2020. | Materijal sa seminara i web sajta | Zapisnik sjednice NV; akcioni plan škole na ikces.me  |
| Prezentovanje programa Moje vrijednosti i vrline nastavnicima –jednodnevna obuka za nastavnike (raditi po grupama) | Razumijevanje načina primjene zanimljivih i motivišućih aktivnosti u nastavi i vannastavnim aktivnostima koje doprinose razvijanju ličnih i socijalnih kompetencija učenika | Pedagog i tim nastavnika koji je prošao obuku | Decembar 2020. | Materijal sa seminara, projektor | Broj grupa i broj prisutnih nastavnika |
| Mjerenje i vrednovanje sposobnosti čitanja i razumijevanja pročitanog:* Test brzine čitanja (IV-IX)
* Test razumijevanja pročitanog
 | Analiza i snimanje početnog stanja za KK pismenost | Nastavnici maternjih jezika, učitelji/ce, pedagog | Februar 2021. | Tekstovi (na oba nastavna jezika) | Podaci po razredima, zbirni rezultati, srednja ocjena učenika |
| Predavanje za nastavnike o različitim oblicima provjeravanja funkcionalne pismenosti, različitim vrstama zadataka i načinu primjene | Profesionalno osnaživanje nastavnika i razvoj kompetencija za primjenu KK | pedagog | Februar 2021. | Projektor, štampani materijal  | Broj prisutnih nastavnika, evaluacija predavanja |
| Stručni aktivi izrađuju testove, usaglašavaju način i vrste pitanja koristeći Blumovu taksonomiju, usaglašavaju kriterijume ocjenjivanja, planiraju aktivnosti u razredu koje doprinose bogaćenju rečnika | Primjena i implementacija stečenih vještina –izrada zadataka koji zahtijevaju razvoj viših kognitivnih nivoa, izrada scenarija integrisanih dana na temu po izboru učenika, primjena aktivirajućih metoda u nastavi. | Rukovodioci i članovi stručnih aktiva | Tokom III i IV klasifikacionog perioda | Štampani materijal  | Rezultati aktivnosti iskazani brojem i procentom; scenariji za časove |
| Obilježavanje Međunarodnog dana djeteta aktivnostima koje podržavaju inkluziju – Dan tolerancije:* Razred u posjeti Dnevnom centru
* Edukativni filmovi
* Radionice tolerancije
* Promocija aktivnosti u zajednici
 | razvijanje ličnih i socijalnih kompetencija učenika | Odjeljenjske starešine | Novembar 2020. | Materijal za radionice, projektori | Scenariji radionica, evidencija aktivnosti u razrednim knjigama |
| Organizacija takmičenja u lijepom čitanju/recitovanju na školskom nivou (na oba nastavna jezika) | Razvijanje vještine govora, interesovanja i otvorenosti prema pisanoj riječi | Nastavnici maternjih jezika i učitelji | Mart 2021. | Učesnici takmičenja; simbolične nagrade za učenike | Broj učenika uključenih u aktivnosti |
| Organizacija dana Bezbijednosti na internetu – predavanje i časovi posvećeni digitalnoj pismenosti | Razvijanje kritičkog promišljanja i odnosa prema dostupnim informacijama, korišćenje, procjena i obrada dostupnih informacija  | Đački parlamentNastavnik informatike | Februar i mart 2021. | Materijal za radionice, priručnik Tagged | Broj učenika uključenih u aktivnosti |
| Organizacija aktivnosti vezane za medijsku pismenost: * Čas posvećen medijima/ analiza jednog medija
 | Razvijanje sposobnosti kritičkog odnosa prema dostupnim informacijama, sposobnosti analize, upoređivanja i promišljanja | Odjeljenjske starešine i nastavnici maternjih i stranih jezika | Mart-april 2021. | Različiti tekstovi, snimci i sl. | Scenariji za časove |
| Izrada panoa na kojim će biti predstavljene jezičke zanimljivosti:* anglicizmi u svakodnevnom govoru,
* turcizmi u crnogorskom i albanskom jeziku,
* internacionalizmi u jeziku
 | Razvijanje vokabulara, sposobnosti pronalaženja različitih informacija i različitih izvora informacija | Odjeljenjske starešine i nastavnici maternjih i stranih jezika | Mart-april 2021. | Bibliotečki fond, razgovori sa starijim mještanima, različiti usmeni i pisani izvori informacija | Bilješke učenika, izrađeni panoi, promocija aktivnosti na društvenim mrežama  |
| Razvijanje matematičke pismenosti kod učenika – predavanje za nastavnike | Razumijevanje i ovladavanje tehnikama koje poboljšavaju matematičke kompetencije baratanja pojmovima, razumijevanjem istih i sposobnošću predstavljanja osnovnih principa u matematici | Predstavnici ZZŠ | April 2021. | Materijal za rad, honorar za predavača/e | Broj učesnika, zapisnici SA |
| Toponimi ulcinjskog kraja: * gost prof. Masud Hadžibrahimović
* Prikupljanje i tumačenje značenja toponima
 | Razumijevanje porijekla izraza i riječi | Nastavnik geografije i nastavnici maternjih jezika | April 2021. | Enciklopedije, rječnici, različiti pisani izvori | Broj učenika, scenariji aktivnosti, zapisnici SA |
| Stari zanati u Ulcinju:* Posjete zavičajnom muzeju i zanatlijama
* Čas posvećen temi
 | Bogaćenje rečnika, umješnost traženja i upotrebe informacija, umješnost vođenja efikasne komunikacije i pisanog izražavanja | Nastavnici istorije i odjeljenjske starešine | Maj 2021. |  | Scenariji za časove, zapisnici SA |
| Asertivna komunikacija u razredu – časovi odjeljenjske zajednice posvećeni kulturi dijaloga, načinu ophođenja u različitim situacijama, načinu i preciznosti govora i razumijevanja neverbalnih znakova |  Razvijanje ličnih i socijalnih kompetencija | Odjeljenjske starešine i pedagog | April-maj 2021. | Materijal za radionice | Scenariji časova i broj održanih časova |